

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-36485-ISAW-1/2021**

Заводни број: **351-528/2021-01**

Дана: 20.10.2021. године

О Џ А Ц И

Одељење за урбанизам, стамбено-комуналне и имовинско-правне послове, поступајући по захтеву инвеститора, Манојловић Огњена из Оџака, ул. Иве Лоле Рибара бр. 35, Бранковић Љубице и Глумац Радославке из Оџака, ул. Школска бр. 45 за издавање Решења, на основу члана 8ђ., члана 134. и члана 145. став 1. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), члана 28. и 29. Правилника о поступку спровођења обједињене процедуре електронским путем („Сл.гласник РС“ 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017) и члана 136. Закона о општем управном поступку („Службени гласник РС“, број 18/16 и 95/18 аутентично тумачење), доноси:

**Р Е Ш Е Њ Е**

**ОДОБРАВА СЕ** Манојловић Огњену из Оџака, ул. Иве Лоле Рибара бр. 35, Бранковић Љубици и Глумац Радославки из Оџака, ул. Школска бр. 45, реконструкција-(повећање функционалних јединица) – деоба на две стамбене јединице П+0, без извођења радова, на катастарској парцели број 1529 к.о. Оџаци, укупне површине 1415 m2**.**

Oбјекат је категорије А, класификационе ознаке 112111.

Укупна БРГП је 222,00 m2, укупна бруто изграђена површина је 222,00 m2, укупна нето површина је 183,16 m2.

**Стан број 1** -приземље, чини: предсобље површине 18,06 m2; остава 2,00 m2; радна соба површине 10,22 m2; купатило 2,97 m2; гардеробер површине 2,34 m2, дневна соба површине 23,38 m2 , кухиња површине 18,46 m2 и спаваћа соба површине 24,89 m2. Укупна нето површина стана број 1 је 102,32 m2, укупна бруто површина је115,00 m2.

**Стан број 2**- приземље, чини: трем површине 13,60 m2; предсобље површине 4,20 m2 купатило 3,15 m2; остава 2,46 m2; кухиња 12,96 m2; дневна соба 26,52 m2 и спаваћа соба површине 17,98 m2. Укупна нето површина стана број 2 је 80,84 m2, укупна бруто површина је 107,00 m2.

Саставни део овог Решења су:

* Идејни пројекат израђен под бројем ИДП 11/2021, октобар 2021. године, од стране КД „Стат“ Оџаци, одговорно лице Слободан Томчић, главни пројектант Слободан Томчић, дипл.инж.грађ., лиценца ИКС бр. 311 2399 03.

На основу Одлуке о утврђивању доприноса за уређивање грађевинског земљишта („Сл. лист општине Оџаци“, бр. 4/15 и 14/17, доприноси за уређивање грађевинског земљишта се не обрачунавају.

Правоснажно решење, за објекте који се у складу са одредбама закона којим се уређује упис у јавну књигу о евиденцији непокретности и правима на њима могу уписати у јавну евиденцију, представља основ за упис у јавну књигу о евиденцији непокретности и правима на њима.

Орган надлежан за доношење решења не упушта се у оцену техничке документације која чини саставни део решења, те у случају штете настале као последица примене исте, за коју се накнадно утврди да није у складу са прописима и правилима струке, за штету солидарно одговарају пројектант који је израдио и потписао техничку документацију и инвеститор радова.

**О б р а з л о ж е њ е**

Манојловић Огњен из Оџака, ул. Иве Лоле Рибара бр. 35, Бранковић Љубица и Глумац Радославка из Оџака, ул. Школска бр. 45, преко пуномоћника, Томчић Слободана из Оџака, обратили су се овом органу захтевом, у форми електронског документа, за издавање Решења за објекат ближе описан у диспозитиву овог решења.

Уз захтев, подносилац захтева је доставио:

* Главна свеска идејног пројекта израђена под бројем ИДП 11/2021, октобар 2021. године, од стране КД „Стат“ Оџаци, одговорно лице Слободан Томчић, главни пројектант Слободан Томчић, дипл.инж.грађ., лиценца ИКС бр. 311 2399 03,
* Идејни пројекат – свеска 1 – пројекат архитектуре, израђен под бројем ИДП 11/2021, октобар 2021. године, од стране КД „Стат“ Оџаци, одговорно лице Слободан Томчић, главни пројектант Слободан Томчић, дипл.инж.грађ., лиценца ИКС бр. 311 2399 03;
* Пуномоћ- овлашћење за подношење захтева;
* Графички прилози техничке документације у dwg формату;
* Доказ о уплати таксе и накнаде за Централну евиденцију;
* Препис листа непокретности број 5441 к.о. Оџаци.

Поступајући по захтеву, овај орган је извршио проверу испуњености формалних услова и утврдио да су формални услови из члана 28. Правилника о поступку спровођења обједињене процедуре електронским путем („Сл.гласник РС“, бр. 68/19) испуњени.

На основу напред утврђеног, а у складу са чланом 145. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон, 9/20 и 52/21), донето је решење као у диспозитиву.

**ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

Руководилац Одељења,

дипл.инж.грађ. Татјана Стаменковић